Atari Mindlink

Atari Mindlink — Atari 2600-ის სათამაშო კონტროლერი, რომელიც თავდაპირველად 1984 წელს უნდა გამოსულიყო. Mindlink უნიკალურობა მდგომარეობდა იმაში, რომ თამაშის სამართავად ის იყენებდა შუბლზე მოსახვევ მოწყობილობას, რომელიც ინფრაწითელი სენსორებით კითხულობდა შუბლისა და წარბების მოძრაობით შექმნილ ელექტრულ სიგნალებს და მათ თამაშში მოქმედებად გარდაქმნიდა.

თამაშები, რომლებსაც Mindlink უჭერდა მხარს, იმ თამაშების ანალოგს წარმოადგენდა, რომლებიც ჩვეულებრივ Paddle Controller-ით იმართებოდა. Mindlink-ისთვის სამი თამაში მუშავდებოდა: „Bionic Breakthrough“, „Telepathy“ და „Mind Maze“. „Bionic Breakthrough“ ძირითადად „Breakout“-ის კლონი იყო, რომელიც Mindlink-ით კონტროლდებოდა. 

ტესტირებამ აჩვენა, რომ მოთამაშეებს ხშირად თავის ტკივილები ეწყებოდათ, რადგან თამაშის სამართავად წარბების მოძრაობა უწევდათ. არცერთი ეს თამაში სხვა ფორმით არასოდეს გამოსულა.

რესურსები ინტერნეტში

 Atari Mindlink — Forbes
 Atari Mindlink  — Atari Compendium

სქოლიო

კატეგორია:სათამაშო კონტროლერები
კატეგორია:Atari 2600
კატეგორია:Vaporware
კატეგორია:ვიდეო თამაშის აპარატული უზრუნველყოფა